艾雲東尼提一要求 嚇窒曼聯
2024年04月19日 22:04
東網電視
更多新聞短片
艾雲東尼向曼聯要求高薪待遇。(Getty Images)
賓福特前鋒艾雲東尼今夏勢必離隊,英超列強爭崩頭,據報曼聯斟介陷入僵局,原因係艾雲東尼開出一個好難答應嘅條件,就係周薪高過隊長般奴費南迪斯,令曼聯陷入兩難局面。
《鏡報》報道,28歲嘅艾雲東尼今季復出後保持高水準,1月中至今13場交出4球1助攻數據,佢同賓福特尚餘1年約,今夏勢必轉會,現時曼聯同阿仙奴都對佢有興趣。
報道指,艾雲東尼對曼聯開出條件極高,周薪要高過般奴費南迪斯,要求高1萬鎊左右,現時「般費」在曼聯周薪為25萬鎊(約245萬港元),即係話要有周薪26萬鎊先滿足到艾雲東尼。
曼聯認為,如果答應艾雲東尼,肯定會得罪「般費」,所以佢哋要慎重考慮。